google/wiki40b huggingface dataset:
आकाश

किसी भी खगोलीय पिण्ड (जैसे धरती) के वाह्य अन्तरिक्ष का वह भाग जो उस पिण्ड के सतह से दिखाई देता है, वही आकाश (sky) है। अनेक कारणों से इसे परिभाषित करना कठिन है। दिन के प्रकाश में पृथ्वी का आकाश गहरे-नीले रंग के सतह जैसा प्रतीत होता है जो हवा के कणों द्वारा प्रकाश के प्रकीर्णन के परिणामस्वरूप घटित होता है। जबकि रात्रि में हमे धरती का आकाश तारों से भरा हुआ काले रंग का सतह जैसा जान पड़ता है।

रंग

आसमान का रंग उसका अपना नहीं होता है। सूर्य से आने वाला  प्रकाश जब आकाश में उपस्थित धूल इत्यादि से मिलता है तो वह छितरता जाता है। नीला रंग, अपने अपेक्षाकृत कम तरंगदैर्घ्य के कारण, अन्य रंगों की अपेक्षा अधिक छितरता है। इसलिए आकाश का रंग नीला दिखता है।
बहरोड़ विधानसभा क्षेत्र (राजस्थान)

बहरोड़ विधानसभा क्षेत्र राजस्थान का एक विधानसभा क्षेत्र है।
तीव्र

अंग्रेजी में- Intense,Fast
== उदाहरण == १.भारतीय अर्थव्यवस्था में तीव्र गिरावट के कारण मुगल साम्राज्य का पतन हुआ। २. विनिर्माण और कृषि क्षेत्र में प्रौद्योगिकी के उपयोग से व्यापार एवं बाजारों में तीव्र वृद्धि हुई।
ममता सौदा

जीवन परिचय

ममता सौदा का जन्म 1 नवंबर 1979 को भारतीय राज्य हरियाणा के कैथल में, गरीब आर्थिक संसाधनों वाले एक दलित परिवार में, तीन लड़कियों और दो लड़कों में सबसे बड़े के रूप में हुआ था। 2004 में उनके पिता, लक्ष्मण दास सौदा जो हरियाणा खाद्य और आपूर्ति विभाग में एक निरीक्षक के रूप में कार्यरत थे का निधन हो गया, और उनकी माँ, मेवा देवी को अपने भाइयों की मदद से परिवार का पालन करना पड़ा।
ममता ने अपनी स्कूली शिक्षा कैथल के एक स्थानीय स्कूल से और कॉलेज की पढ़ाई की आरकेएसडी कॉलेज, कैथल से की, जहाँ से उन्होंने स्नातक की उपाधि उच्च श्रेणी से प्राप्त की। इसके बाद, उन्होंने 2005 में कुरुक्षेत्र विश्वविद्यालय से शारीरिक शिक्षा (एमफिल) में मास्टर डिग्री प्राप्त की, और उसी विश्वविद्यालय के शहीद बाबा दीप सिंह कॉलेज ऑफ फिजिकल एजुकेशन, हरियाणा में एक व्याख्याता के रूप में कार्यरत हो गई।
एवरेस्ट की सफल चढ़ाई के बाद, हरियाणा सरकार ने उन्हें हरियाणा पुलिस बल में शामिल कर लिया। ममता सौदा 11 अगस्त 2010 से हरियाणा पुलिस में जिला पुलिस अधीक्षक के रूप में कार्यरत हैं।

खेलकूद में उपलब्धियां

ममता को पर्वरारोहण का शौक था, उनके पिता ने इसके लिये उन्हें काफी प्रोत्साहित भी किया। जल्द ही, ममता ने माउंट एवरेस्ट पर चढ़ने का मन बना लिया, जिसके लिए वह उत्तराखंड राज्य के नेहरू इंस्टीट्यूट ऑफ माउंटेनियरिंग में शामिल हो गई। इस चढ़ाई परियोजना को शुरू करने से पहले, उन्होंने कुछ अन्य चोटियों को फतह किया। वे आईएमएफ गोल्डन जुबली अभियान टीम की एक सदस्य थी, जिन्होंने जुलाई 2008 में फवारंग चोटी पर चढ़ाई की थी। दो महीने बाद, अक्टूबर में, वह मैक्लॉडगंज में एक अभियान के दौरान, दूसरी टीम के साथ मुन चोटी पर चढ़ाई की। अगस्त 2009 में, उन्होंने एक अखिल महिला टीम के साथ श्री कंठ चोटी का रोहण किया।
उन्होंने कई मौकों पर मोरनी पीक, खुइटेन पीक, इंदरहारा पास और आइलैंड पीक जैसी विभिन्न ऊंचाइयों की अन्य चोटियों पर भी रोहण किया है। उन्होंने माउंट एवरेस्ट अभियान से ठीक पहले, अप्रैल 2010 में इडलैंड (इमजा-त्से) चोटी पर सफलतापूर्वक चढ़ाई किया था।
एवरेस्ट परियोजना के लिए कुल वित्तीय परिव्यय लगभग 18 लाख था। जिसके लिये ममता ने कई एजेंसियों और योगदानकर्ताओं के योगदान के माध्यम से धन एकत्र किया, इनमें हरियाणा राज्य सरकार (300,000), पीडब्ल्यूडी मंत्री, रणदीप सिंह सुरजेवाला (51,000), कुरुक्षेत्र संसद सदस्य, नवीन जिंदल (500,000), जिला पुलिस आयुक्त अमनीत पी कुमार (250,000) और विभिन्न अन्य लोग सामिल थे। परियोजना अप्रैल 2010 में, पिछले एवरेस्ट समिटर्स, बछेंद्री पाल और संतोष यादव के प्रोत्साहन के साथ शुरू हुई। अभियान दल में 13 सदस्य शामिल थे, जिनमें से नौ पर्वतारोही संयुक्त राज्य अमेरिका, डेनमार्क स्विट्जरलैंड और ऑस्ट्रेलिया के थे, और शेष चार भारत के थे, जिनमें 16 वर्षीय अर्जुन वाजपेई भी शामिल था। टीम का नेतृत्व दिग्गज आप्पा शेर्पा ने किया, जिन्होंने माउंट एवरेस्ट में 19 बार सफल पर्वतारोहण का विश्व रिकॉर्ड बनाया हुआ है। टीम ने खंबु ग्लेशियर में 40 दिन बिताए। जहाँ टीम ने अपने बेस कैंप की स्थापना की थी, जो कि नियमितीकरण के लिए था। यह मार्ग नेपाल में पारंपरिक दक्षिण कोल मार्ग था। टीम, मार्ग में समय-समय पर तीन या चार कैंपों लगा कर रूकी थी। अंत में 20 मई 2010 के आसपास टीम शीर्ष पर पहुंची। 22 मई, 2010 को सुबह 10.24 बजे, ममता सौदा ने माउंट एवरेस्ट का रोहण किया।
एवरेस्ट विजय के बाद, ममता ने यूरोप (रूस) के सबसे ऊंचे शिखर माउंट एल्ब्रस का 2012 में रोहण किया।
रसूलपुर उर्फ भरतपुर गाँव, फर्रुखाबाद (फर्रुखाबाद)

यातायात

ग्राम से सबसे समीप मोहम्मदाबाद कस्बा है, जिससे होकर बरेली इटावा मार्ग गुजरता है, वँहा से पब्लिक ट्रांसपोर्ट (उत्तर प्रदेश रोडवेज बस स्टैंड ) की व्यवस्था है। नजदीकी रेलवे स्टेशन नीमकरोरी रेलवे स्टेशन है जोकि ग्राम से 2.8 किमी की दूरी पर स्थित है।
शोलापुर विमानक्षेत्र

शोलापुर विमानक्षेत्र भारत के शोलापुर शहर में स्थित हवाई अड्डा है। इसका ICAO कोड है: VASL और IATA कोड है: SSE। यह नागरिक हवाई अड्डा है। यहाँ कस्टम विभाग नहीं है। यहाँ की उड़ान पट्टी अनपेव्ड है, इसकी लंबाई ४२०० फुट है और यहाँ अवतरण प्रणाली यांत्रिक नहीं है।
हिण्डन नदी

सहायक नदियां

दून घाटी से निकलती काली नदी, १५० कि॰मी॰ की यात्रा में सहारनपुर, मुजफ्फरनगर, मेरठऔर गाजियाबाद होते हुए हिंडन नदी में इसके यमुना में मिलन से पूर्व ही मिलती है। काली नदी भी उच्च प्रदूषण लेकर चलती है व पश्चिमी उत्तर प्रदेश का बहुत सा प्रदूषित जल यमुना को पहुंचाती है।
रुबिडियम आयोडाइड

रुबिडियम आयोडाइड एक अकार्बनिक यौगिक है।
शिन्नान चट्टानें

शिन्नान चट्टानें (अंग्रेज़ी: Shinnan Rocks, जापानी: 新南岩, शिन्नान इवा) पूर्वी अंटार्कटिका के रानी मौड धरती क्षेत्र में तट के पास शिन्नान हिमानी (ग्लेशियर) से पश्चिम में स्थित ऐसा एक क्षेत्र है जहाँ कई बड़ी शिलाएँ बर्फ़ से बाहर दिखती हैं। इसे सन् १९५७-१९६२ काल में चलने वाले जापानी अंटार्कटिक शोध यात्रा (Japanese Antarctic Research Expedition, JARE) ने विमान से देखा था और "शिन्नान इवा" का नाम दिया।
नेमार

प्रारंभिक जीवन

नेय्मर डा सिल्वा सैंटोस जुनिओर का जन्म साओ पाउलो राज्य में स्थित मोगी दास क्रुज़ेस में नेय्मर सैंटोस सीनियर और नादिन दा सिल्वा के परिवार में ५ फ़रवरी १९९२ को हुआ था। उन्होंने अपना नाम अपने पिता से विरासत में लिया, जो एक पूर्व फुटबॉलर थे और अपने बेटे के सलाहकार बन गए जैसे जैसे नेय्मर की प्रतिभा बढ़ने लगी। नेय्मर ने अपने पिता की भूमिका पर टिप्पणी की: "मेरे पिता मेरे पक्ष में मेरी छोटी उम्र से हैं। वह चीजों का, मेरी वित्तीय और मेरे परिवार का ख्याल रखते है।" बड़े होते हुए, नेय्मर ने अपने फुटसल के प्रेम को गली फुटबॉल से जोडा।
२००३ में वह अपने परिवार के साथ साओ विसेंटे स्थानांतरित हो गए, जहां उन्होंने पोर्त्युगीज़ सान्तिस्ता की युवा टीम की तरफ से खेलना शुरू किया।  उसके बाद २००३ के आखिर में वह सैंटोस में स्थानांतरित हो गए, जहाँ पे वह सैंटोस एफसी में शामिल हो गए। अपने युवा करियर की सफलता और अतिरिक्त आय के साथ, उनके परिवार ने अपनी पहली संपत्ति खरीदी, विला बेलमिरो के बगल में एक घर। उनकी पारिवारिक जीवन की गुणवत्ता में सुधार हुआ, क्यूंकि १५ की उम्र पे नेय्मर एक महीने में १०,००० रियाल और १६ की उम्र पे हर महीने १२५,००० रियाल कमा रहे थे। 17 साल की उम्र पे उन्होंने अपने पहले पूर्ण व्यावसायिक अनुबंध पर हस्ताक्षर किया, जिसके मुताबिक उन्हें सैंटोस की मुख्य टीम में उन्नत बनाया गया। फिर उन्होंने अपनी पहली प्रायोजनी सौदों पर हस्ताक्षर करना शुरू किया।

युवा टीम

नेय्मर ने कम उम्र में ही फुटबॉल खेलना शुरू कर दिया था, जिसके बाद उन्हें २००३ में सैंटोस एफसी के द्वारा अनुबंध दिया गया था। वहां उन्हें सैंटोस की युवा अकादमी में शामिल किया गया था, जो कि कोतिन्हयो, क्लोदोआल्डो, डिएगो, एलानो और एलेक्स जैसे दिग्गज खिलाड़ियों की वजह से जानी जाती है। उन्होंने अपने क्लब करिअर की शुरुआत पेपे, पेले और रॉबिन्ह्यो जैसे खिलाड़ियों के साथ की, वहां उन्हें पेशी नाम से जाना जाता था। युवा अकादमी में उनकी दोस्ती पाउलो हेनरिक गान्सो से हुई। १४ की उम्र में, नेय्मर रियल मैड्रिड की युवा टीम में शामिल होने के लिए स्पेन चले गए, उस समय रियल मेड्रिड के पास रोनाल्डो, ज़िनेदिन जिदेन, डेविड बेखम, रॉबर्टो कार्लोस और रॉबिन्ह्यो जैसे शानदार खिलाड़ी थे।
बोनोबो

सामाजिक रवैया

कई अध्ययनों से पता चला है कि बोनोबो समाज में मादाओं का स्थान ऊँचा है। मादाओं और नरों के बीच लड़ाई की स्थिति कम ही आती है और नर अपनी प्रजाति के बच्चों और वयस्क आयु तक नहीं पहुँचने वाले सदस्यों के प्रति सहिष्णुता दिखाते हैं। इस प्रजाति में माँ और बच्चों का सम्बन्ध शक्तिशाली है तथा पूरे जीवनकाल तक बना रहता है। हालाँकि अनुक्रम मौजूद है और एक उच्च श्रेणी की मादा का बेटा छोटी श्रेणी की मादा से ऊँचा होता है, फिर भी अन्य वानरों की तुलना में श्रेणी का बोनोबो समाज में महत्व कम है।
1995 मियामी मास्टर्स

पुरुष एकल

आंद्रे अगासी ने  पीट सेमप्रास को 3-6, 6-2, 7-6 से हराया।

पुरुष युगल

टॉड वुडब्रिज /  मार्क वुडफोर्ड ने  जिम ग्रैब /  पैट्रिक मेकनरो को 6-3, 7-6 से हराया।
सिन्धुद्वीप

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
चीख़ते चालिस

चीख़ते चालिस (Roaring Forties) पृथ्वी के दक्षिणी गोलार्ध में 40 डिग्री दक्षिण और 50 डिग्री दक्षिण के अक्षांशों (लैटीट्यूड) के बीच चलने वाली शक्तिशाली पछुआ पवन को कहते हैं। पश्चिम-से-पूर्व चलने वाले यह वायु प्रवाह भूमध्य रेखा से वायु दक्षिणी ध्रुव की ओर जाने से और पृथ्वी के घूर्णन से बनते हैं। पृथ्वी के 40 और 50 डिग्री दक्षिण अक्षांशों के बीच बहुत कम भूमि है और अधिकांश भाग में केवल खुला महासागर है जिस से इन पवनों को रोकने वाली पहाड़ियाँ या अन्य स्थलाकृतियाँ अनुपस्थित हैं और इनकी शक्ति बढ़ती जाती है।
चीख़ती चालिस हवाओं से यहाँ की लहरे भी कभी-कभी तेज़ वायु प्रवाह से उत्तेजित होकर भयंकर ऊँचाई पकड़ लेती हैं। इन लहरों के बावजूद मशीनीकरण के युग से पूर्व यूरोप से ऑस्ट्रेलिया जाने वाली नौकाएँ 40 डिग्री से आगे दक्षिण आकर अपने पालों द्वारा इन गतिशील हवाओं को पकड़कर तेज़ी से पूर्व की ओर जाने का लाभ उठाया करती थीं।
अलौकिक ड्रामा

अलौकिक ड्रामा या अलौकिक नाटक फैंटेसी का उप-प्रकार है जिसमें अलौकिक गल्प व ड्रामा के तत्वों का संयोजन होता है। यह शैली भूत और अन्य असाधारण विषयों के साथ संबंधित है, लेकिन हॉरर शैली के साथ संबद्ध रखने वाले स्वर और भय के बिना। अलौकिक ड्रामा की कहानी हमेशा जादू या अस्पष्टीकृत घटना के आसपास केन्द्रित होती है, जिसे विज्ञान के सिद्धांतों से तार्किक नहीं करा जा सकता, परन्तु उसका पॅगन या अलौकिक स्पष्टीकरण होता है।
१८५६ ईसा पूर्व

१८५६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८५६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बॉब हॉक

रॉबर्ट जेम्स ली हॉक (९ दिसम्बर १९२९ - १६ मई २०१९) आस्ट्रेलिया के राजनीतिज्ञ थे। वो १९८३ से १९९१ तक देश के २३वें प्रधानमंत्री रहे।
ऋत्विज्

यज्ञयाग में यजमान को श्रौतकर्म करानेवाला व्यक्तिविशेष ऋत्विज् कहलाता है। ऋत्विजों की संख्या में कर्मो के अनुसार पर्याप्त भिन्नता है। अग्निहोत्री के घर पर प्रात: और सायंकाल होम करनेवाला ऋत्विज एक ही होता है, परंतु दर्श (अमावस्या के दूसरे दिन प्रतिपद को होनेवाली) इष्टि में तथा पौर्णमास (पूर्णिमा के दूसरे दिन प्रतिपदवाली) इष्टि में चार ऋत्विज् होते हैं जिनके नाम हैं - अध्वर्यु, होता, ब्रह्मा और आग्नीध्र। चातुर्मास्य याग में इन चारों के अतिरिक्त ""प्रतिप्रस्थाता"" अधिक होता है और पशुयाग में ""मैत्रावरुण"" नामक छठा ऋत्विज् भी होता है। अग्न्याधान (अग्निहोत्र ग्रहण के समय) में पूर्वोक्त चार ऋत्विजों के साथ "उद्गाता"" नामक पाँचवाँ ऋत्विज् भी होता है। अग्निष्टोम आदि सोमयाग में 16 ऋत्विज् होते हैं। ""सदस्य"" नामक 17वाँ ऋत्विज् सोमयाग में प्रत्यक्ष भाग न लेकर "सद" नामक मंडप में बैठा रहता है। आश्वलायन गृह्यसूत्र (1.23) में ऋत्विज् के चुनने की विधि (ऋत्विक्वरण) दी गई है जिनमें ऋत्विज् के सर्वांगपूर्ण, सशक्त और तरुण होने का स्पष्ट आग्रह है। यह तो हुई श्रौतकर्म की बात। स्मार्त यज्ञों में भी हवन करने तथा शांतिविधान के लिए ऋत्विज् चुना जाता है। इस प्रकार वैदिक यज्ञों का निष्पादन ऋत्विजों की विद्या, बुद्धि तथा कर्मनिष्ठा का सम्मिलित फल होता है।
मिलखा सिंह

मिलखा सिंह का जन्म (लायलपुर ८ अक्टूबर १९३५) को हुआ था। वे एक सिख धावक थे जिन्होंने रोम के १९६० ग्रीष्म ओलंपिक और टोक्यो के १९६४ ग्रीष्म ओलंपिक में भारत का प्रतिनिधित्व किया था। उनको "उड़ता सिख" का उपनाम दिया गया था। वे भारत के बेहतरीन खिलाड़ियों में से एक हैं।

बचपन

भारत के विभाजन के बाद की अफ़रा तफ़री में मिलखा सिंह ने अपने माँ बाप खो दिए। अंततः वे शरणार्थी बन के ट्रेन द्वारा पाकिस्तान से भारत आए।
ऐसे भयानक बचपन के बाद उन्होंने अपने जीवन में कुछ कर गुज़रने की ठानी। एक होनहार धावक के तौर पर ख्याति प्राप्त करने के बाद उन्होंने २००मी और ४००मी की दौड़े सफलतापूर्वक की और इस प्रकार भारत के अब तक के सफलतम धावक बने। कुछ समय के लिए वे ४००मी के विश्व कीर्तिमान धारक भी रहे।
कार्डिफ़, वेल्स, संयुक्त साम्राज्य में १९५८ के कॉमनवेल्थ खेलों में स्वर्ण जीतने के बाद सिख होने की वजह से लंबे बालों के साथ पदक स्वीकारने पर पूरा खेल विश्व उन्हें जानने लगा।
इसी समय पर उन्हें पाकिस्तान में दौड़ने का न्यौता मिला, लेकिन बचपन की घटनाओं की वजह से वे वहाँ जाने से हिचक रहे थे। लेकिन न जाने पर राजनैतिक उथल पुथल के डर से उन्हें जाने को कहा गया। उन्होंने दौड़ने का न्यौता स्वीकार लिया।
दौड़ में मिलखा सिंह ने सरलता से अपने प्रतिद्वन्द्वियों को ध्वस्त कर दिया और आसानी से जीत गए। अधिकांशतः मुस्लिम दर्शक इतने प्रभावित हुए कि पूरी तरह बुर्कानशीन औरतों ने भी इस महान धावक को गुज़रते देखने के लिए अपने नक़ाब उतार लिए थे, तभी से उन्हें फ़्लाइंग सिख की उपाधि मिली।
मिलखा सिंह ने बाद में खेल से सन्यास ले लिया और भारत सरकार के साथ खेलकूद के प्रोत्साहन के लिए काम करना शुरू किया। अब वे चंडीगढ़ में रहते हैं।
जाने-माने फिल्म निर्माता, निर्देशक और लेखक राकेश ओमप्रकाश मेहरा ने वर्ष 2013 में इनपर भाग मिल्खा भाग नामक फिल्म बनायी। ये फिल्म बहुत चर्चित रही। 
फ्लाईंग सिख के उपनाम से चर्चित मिलखा सिंह देश में होने वाले विविध तरह के खेल आयोजनों में शिरकत करते हैं। हैदराबाद में 30 नवंबर,2014 को हुए 10 किलोमीटर के जियो मैराथन-2014 को उन्होंने झंड़ा दिखाकर रवाना किया।

सेवानिवृत्ति

सेवानिवृत्ति के बाद मिलखा सिंह खेल निर्देशक पंजाब के पद पर हैं। वे पद्म श्री की उपाधि से भी सम्मानित हुए।
उनके पुत्र जीव मिलखा सिंह गोल्फ़ के खिलाड़ी हैं।
मर्डेका स्टेडियम

यह एक प्रमुख खेल का मैदान हैं।
राउटर

राउटर एक नेटवर्किंग उपकरण है जिसका प्रयोग कई नेटवर्कों का जोड़ने के लिए किया जाता है। यह ओएसआई संदर्भ के तीसरे स्तर का उपकरण है। इसका प्रयोग विभिन्न मार्गों (रूट) तक पहुचने और उनका पता लगाने के लिए किया जाता है। इसके अतिरिक्त यह द्वितीय स्तर के विभिन्न उपकरणों के बीच एक सेतु का काम भी करता है।
१९९६ अमरीकी ओपन टेनिस प्रतियोगिता

पुरुष एकल

पीट सेमप्रास ने  माइकल चाँग को 61 64 76(3) से हराया।

पुरुष युगल

मार्क वुडफोर्ड /  टॉड वुडब्रिज ने  जैको एल्टिंग /  पॉल हारहुईस को 46 76 76 से हराया।

महिला एकल

स्टेफी ग्राफ ने  मोनिका सेलेस को 75 64 से हराया।
हिमपुंज

हिमपुंज (snowpack) हिम के कई परतों के किसी स्थान पर जमा होने से बने हिम के एक बड़े भंडार को कहते हैं। यह ऐसी भौगोलिक स्थान या ऊँची जगहों पर बनते हैं जहाँ का तापमान वर्ष में बहुत दिनों के लिए शून्य से कम रहे, ताकि बार-बार हिमपात से गिरी परतें पिघलने की बजाय एक-के-ऊपर-एक जमती रहें। विश्व के कई झरने और नदियाँ इन हिमपुंजों के धीरे-धीरे पिघलने से चलती हैं इसलिए हिमपुंजो को पीने, कृषि व वन्य जीवन के लिए जल का एक महत्वपूर्ण संसाधन माना जाता है। हिमानियाँ (ग्लेशियर) भी इन्हीं हिमपुंजों से हिम पहुँचता है। पर्वतों में हिमपुंजों की बनावट और स्थिरता को हिमस्खलन (आवालांच) का ख़तरा अनुमानित करने के लिए परखा जाता है।
गोपबंधु दास

गोपबंधु दास (१८७७-१९२८) ओड़िशा के एक सामाजिक कार्यकर्ता, स्वतंत्रतता संग्राम सेनानी एवं साहित्यकार थे। उन्हें उत्कल मणि के नाम से जाना जाता है। ओड़िशा (उड़ीसा) में राष्ट्रीयता एवं स्वाधीनता संग्राम की बात चलाने पर लोग गोपबंधु दास का नाम सर्वप्रथम लेते हैं। उड़ीसावासी उनको "दरिद्रर सखा" (दरिद्र के सखा) रूप से स्मरण करते हैं। उड़ीसा के पुण्यक्षेत्र पुरी में जगन्नाथ मंदिर के सिंहद्वार के उत्तरी पार्श्व में चौक के सामने उनकी एक संगमर्मर की मूर्ति स्थापित है। उत्कल के विभिन्न अंचलों को संघटित कर पूर्णांग उड़ीसा बनाने के लिये उन्हांने प्राणपण से चेष्टा की। उत्कल के विशिष्ट दैनिक पत्र "समाज" के ये संस्थापक थे।

जीवनी

गोपबंधु दास का जन्म सन् 1877 ई. में पुरी जिले के सत्यवादी थाना के अंतर्गत "सुआंडो" नामक एक क्षुद्र पल्ली (गाँव) में हुआ था। जून, सन् 1928 ई. में केवल 53 वर्ष की अवस्था में उनका देहांत हुआ। यद्यपि जीविका अर्जन के लिये उन्होंने वकालत की, तथापि शिक्षक के जीवन को वे सदा आदर्श जीवन मानते थे। कुछ दिनों तक उन्होंने शिक्षण कार्य किया भी था। अंग्रेजी शासन में पराधीन रहकर भी उन्होंने स्वाधीन शिक्षापद्धति अपनाई थी। बंगाल के शांतिनिकेतन की तरह उड़ीसा के सत्यवादी नामक स्थान में खुले आकाश के नीचे एक वनविद्यालय खोला था और वहाँ बकुलवन में छात्रों को स्वाधीन ढंग से शिक्षा दिया करते थे। उन्हीं की प्रेरणा से उड़ीसा के विशिष्ट जननेता और कवि स्वर्गीय गोदावरीश मिश्र और उत्कल विधानसभा के वाचस्पति (प्रमुख) पंडित नीलकंठ दास ने इस वनविद्यालय में शिक्षक रूप से कार्य किया था।

साहित्यिक कृतियाँ

बचपन से ही गोपबंधु में कवित्व का लक्षण स्पष्ट भाव से देखा गया था। स्कूल में पढ़ते समय ही ये सुंदर कविताएँ लिखा करते थे। सरल और मर्मस्पर्शी भाषा में कविता लिखने की शैली उनसे ही आंरभ हुई। उड़िया सहित्य में वे एक नए युग के स्रष्टा हुए, उसी युग का नाम "सत्यवादी" युग है। सरलता और राष्ट्रीयता इस युग की विशेषताएँ हैं। "अवकाश चिंता", "बंदीर आत्मकथा" और "धर्मपद" प्रभृति पुस्तकों में से प्रत्येक ग्रंथ एक एक उज्वल मणि है। "बंदीर आत्मकथा" जिस भाषा और शैली में लिखी गई है, उड़ियाभाषी उसे पढ़ते ही राष्ट्रीयता के भाव से अनुप्राणित हो उठते हैं। "धर्मपद" पुस्तक में "कोणार्क" मंदिर के निर्माण पर लिखे गए वर्णन को पढ़कर उड़िया लोग विशेष गौरव का अनुभव करते हैं। यद्यपि ये सब छोटी छोटी पुस्तकें हैं, तथापि इनका प्रभाव अनेक बृहत् काव्यों से भी अधिक है।
ग्राहम गूच

ग्राहम एलन गूच (जन्म 23 जुलाई 1953) अंग्रेज पूर्व क्रिकेटर है जिन्होंने एसेक्स और इंग्लैंड की कप्तानी की थी। वह अपनी पीढ़ी के सबसे सफल अंतरराष्ट्रीय बल्लेबाजों में से एक थे। 1973 से 2000 तक चले अपने करियर में वह पूरे समय के सबसे उर्वर रन स्कोरर बन गए। प्रथम श्रेणी और सीमित ओवरों के खेल भर में उनके नाम 67,057 रन दर्ज हैं। वह उन पच्चीस खिलाड़ियों में से एक है जिन्होंने 100 प्रथम श्रेणी शतक बनाए हैं। गूच इस समय इंग्लैंड के बल्लेबाजी कोच है।
गूच ने 1975 से 1995 तक 118 टेस्ट खेलें जिसमें उन्होंने 20 शतक की मदद से 42.58 की औसत से 8,900 रन बनाए। वो टेस्ट में तिहरा शतक लगाने वाले चुनिंदा बल्लेबाजों में से एक है। 1990 के इस मैच में उन्होंने दूसरी पारी में 123 रन और बनाए थे। उनके द्वारा मैच में बनाए गए 456 रन किसी भी टेस्ट में सबसे ज्यादा बनाए गए रन है। प्रथम श्रेणी के 581 मैच में उन्होंने 44,000 से ज्यादा रन बनाए जिसमें 128 शतक है। एक दिवसीय अंतर्राष्ट्रीय में उन्होंने 4,290 रन बनाए। लिस्ट ए क्रिकेट में उन्होंने 613 मैच खेलकर में 22,000 से ज्यादा रन बनाए।
वेदनाहर

ऐसी सारी ओषधियाँ एवं प्रणालियाँ जिनसे पीड़ा का निवारण हो सकता है, वेदनाहर या पीड़ापहारक (analgesic) कहलाती हैं। बहुत सी औषधियों में अन्यान्य गुणों के साथ-साथ पीड़ापहरण के गुण भी होते हैं। लेकिन वास्तविक पीड़ापहारक केवल उन्हीं औषधियों को कहते हैं जिनसे बिना निद्रा अथवा अचेतनता उत्पन्न किए ही पीड़ापहरण हो सके, उदाहरणार्थ ऐसीटिल सैलिसिलिक अम्ल।
कुछ औषधियाँ ऐसी हैं जो मस्तिष्क में पीड़ा चेतना की प्रवेशात्मक शक्ति को कम करने का गुण रखती हैं, अथवा पीड़ा के प्रवाह को नाड़ियों में ही रोक देती हैं, उदाहरणत: अफीम और कोकेग। कुछ अन्य पीड़ापहारक औषधियाँ पीड़ा के कारणों को दूर करके पीड़ापहरण में सफल होती हैं, अर्थात् जकड़ी हुई मांसपेशियों को ढीला करके अथवा शरीर के रक्तहीन अंगों में रक्तप्रवाह बढ़ाकर, जैसे पापैवरिन हैं।
'पीड़ापहरण' को अंग्रेजी में ऐनलजीसिया (analgesia) की संज्ञा दी गई है। यह शब्द ऐल्जीसिस (algesis) से व्युत्पन्न है, जिसका अर्थ है व्यथा होना। पीड़ापहरण में व्यथा का अभाव अथवा लोप हो जाता है। पीड़ा के अभाव के दो कारण हो सकते हैं : प्रथम, जिसमें पीड़ा की चेतना का प्रवाह नाड़ियों में किसी औषधि या किसी अन्य क्रिया द्वारा रोक दिया जाए और वह मस्तिष्क तक न पहुँच सके तथा द्वितीय, जिसमें मस्तिष्क स्वयं ही पीड़ा का किसी कारणवश अनुभव कर सके।
अगर शरीर के केवल निश्चित अंग की नाड़ियों में पीड़ा-हरण किया जाय तो इसे स्थानिक संवेदनहारी (Local analgesia) कहा जाता है। पर अगर सारा शरीर औषधि का किसी अन्य प्रणाली से पीड़ारहित कर दिया जाए, तो इसे सार्वदैहिक पीड़ापहरण (General analgesia) कहा जाता है।
पीड़ा के बहुत से कारण होते हैं। इन कारणों के दो प्रमुख अंग हैं : प्रथम वह जिसमें शरीरविज्ञान का और दूसरा वह जिसमें मानस विज्ञान का आधार हो। इसलिए जिन औषधियों तथा प्रणालियों से प्राणी की शारीरीक क्रियाओं, या मानसिक अवस्था में, हेर फेर लाया जाता है, वे पीड़ापहारक हो सकते हैं; अर्थात् मानसिक एवं शारीरिक अवस्था के परिवर्तन से पीड़ा में, एवं पीड़ापहारक औषधियों के असर में, परिवर्तन आ जाता है।
भिन्न-भिन्न चेतनाएँ, जैसे स्पर्श चेतना, ताप चेतना और पीड़ा चेतना शरीर के हर भाग से सुषुम्ना कांड तक इंद्रिय-ज्ञान-वाहक नाड़ियों द्वारा पहुँचती हैं। इसलिए इन नाड़ियों के रोगों में सभी चेतनाएँ लुप्त हो जाती हैं। परंतु सुषुम्ना कांड में प्रवेश के बाद इन चेतनाओं को ले जानेवाले ज्ञानतंतु सुषुम्ना कांड में अलग-अलग हो जाते हैं। इसलिए कुछ रोगों में सारी चेतनाओं पर एक-सा ही असर नहीं होता, जैसे सिरिंगो मायलिया में स्पर्श चेतना वर्तमान रहती है, किंतु पीड़ाचेतना एवं तापचेतना अपेक्षित या लुप्त हो जाती है।
विलियम विलसन हन्टर

विलियम विलसन हन्टर (जन्म- 15 जुलाई 1840 ई., मृत्यु- 6 फ़रवरी 1900 ई.) उच्च कोटि के शिक्षाविद, ग्रन्थकार, सांख्यिकीविज्ञ थे जो पेशेवर रूप से भारत में अंग्रेज अधिकारी के रूप में कार्यरत थे।

जीवन वृत्त

१५ जुलाई १८४० को जन्मे हंटर ने ग्लासगो, पेरिस तथा बान में शिक्षा प्राप्त की। 1862 ई. में उन्होंने भारतीय लोक सेवा (इंडियन सिविल सर्विस) में प्रवेश किया। उनकी नियुक्ति बंगाल में हुई।

लेखन

1868 ई. में हन्टर ने ग्रामीण बंगाल का क्रमानुसार इतिहास लिखा। चार साल बाद भारत की अनार्य भाषाओं का तुलनात्मक कोश प्रकाशित किया। उन्होंने भारत के सांख्यिकीय सर्वेक्षण का प्रबन्ध किया और 1875-1877 ई. में बंगाल का सांख्यिकीय विवरण 20 खंडों में प्रकाशित किया। इसके साथ ही उन्होंने 23 खंडों वाली इम्पीरियल गजेटियर ऑफ़ इंडिया भी प्रकाशित कराया। अवकाश ग्रहण करने के बाद 1887 ई. में उन्होंने रूलर्स आफ़ इंडिया (हिन्दी: भारत के शासक) पुस्तक माला का सम्पादन किया और स्वयं डलहौज़ी और मेयो पर पुस्तकें लिखीं।

हन्टर शिक्षा आयोग

1882-1883 ई. में हन्टर ने शिक्षा आयोग की अध्यक्षता की। यह आयोग हन्टर शिक्षा आयोग के नाम से जाना गया। आयोग की रिपोर्ट ने तत्कालीन भारत की शिक्षा नीति तय करने में निर्णायक भूमिका अदा की।
सहायता और अनुदान प्रणाली प्रचलित की गई। 
आयोग की जाँच का विषय :
1. इस बात की जाँच करना की सन 1854 के आदेशपत्र के सिध्दाँतोँ को किस प्रकार क्रियान्वित किया गया। 
2. ऐसे उपायों की सुझाव देना जिनको आयोग आदेश पत्र में निर्धारित की गई नीति को क्रियान्वित करने को उचित समझता है।

[[चित्र:
|thumb|poster|ह्न्तर्|]]
आंशिक अवकलज

परिभाषा

आदि n चरों के फलन का आंशिक अवकलज निम्नलिखित प्रकार से परिभाषित किया जाता है-
लिनक्स वितरण

लिनक्स वितरण (Linux distribution या Linux distro) उन प्रचालन तन्त्रों को कहते हैं जो लिनक्स कर्नल पर आधारित होते हैं और जिनमें प्रायः कोई पैकेज प्रबन्धन प्रणाली (package management system) भी होती है। उबन्तू, लुबन्तू, नॉपिक्स सहित सैकड़ों छोटे-बड़े लिनक्स वितरण उपलब्ध हैं।